**Sparinvest SICAV**

**Nykredits køb af Sparinvest Holdings SE godkendt af finanstilsynet i Luxembourg**

Med henvisning til fondsbørsmeddelelse af 28. juni 2019 om underskrevet købsaftale mellem Sparinvest Holdings SE og Nykredit samt fondsbørsmeddelelse af 9. juli 2019 om Konkurrence- og Forbrugerstyrelsens godkendelse af købet, skal Sparinvest S.A., som varetager den daglige ledelse af Sparinvest SICAV, hermed meddele, at finanstilsynet i Luxembourg, CSSF, ligeledes har godkendt Nykredits køb af 75% af aktierne i Sparinvest Holdings SE.

Med myndighedsgodkendelserne på plads forventes transaktionen gennemført den 30. august 2019.

Ovenstående vil på nuværende tidspunkt ikke have betydning for administrationen af foreningen.

Henvendelser vedrørende nærværende fondsbørsmeddelelse kan rettes til CEO for Sparinvest Holdings SE, Jørgen Søgaard-Andersen, tlf. nr. 36 34 75 54.

Med venlig hilsen

Direktionen   
Sparinvest S.A.